cyanic-selkie/wikianc huggingface dataset:
Konsortium
Ved leverandørgrupper kan oppstå flere juridiske spørsmål, blant annet om feil og forsinkelser fra en av leverandørene skal påføre de andre i gruppen et solidaransvar, og om deltakerne enkeltvis eller samlet skal stille sikkerhet, så som selvskyldnerkausjon, for sine kontraktsforpliktelser.
Fylkesvei 265 (Finnmark)
Fylkesvei 265 (Fv265) i Finnmark var en kort forbindelsesvei mellom fylkesvei 888 og Mehamn lufthavn. Veien var 320 meter lang.
Maritsa
Nær Enez danner elva et delta og munner ut i Egeerhavet, der ramsarområdet Evros-delta nasjonalpark, som omfatter 9 267 ha, regnes til de viktigste våtmarksområdene for overvintring av trekkfugler i hele Europa.
SpeedMonster
Banen
SpeedMonster begynner med en kort tur ut av stasjonen, der toget blir koblet på utskytningskabelen. Deretter blir det skutt ut, akkompagnert av lyden av en dragster. Etter utskytningen går toget inn i en norsk loop, et element som var unikt for SpeedMonster frem til 2008, da berg-og-dal-banen Fahrenheit i Hersheypark i USA fikk et tilsvarende element.
Ulikt andre berg-og-dal-bane-elementer starter norskloopen på banens høyeste punkt, der sporet snus opp ned før toget dykker ned, tilsvarende andre halvpart av en vanlig loop. Derfra går det opp igjen til vogna atter er opp ned, før den skrus riktig vei igjen og farer ned i en 270 graders sving, som ender i en bakke gjennom norskloopen. Derfra svinger sporet mot høyre, der banen går inn i to S-baker, med kraftige, laterale G-krefter. Helt mot slutten går banen opp ned for tredje gang i en korketrekker, før den snur 90 grader og avslutter med en strekning magnetbremser.
Mekanisk energi
Mekanisk energi er et begrep innen fysikken, som omfatter både kinetisk energi (bevegelsesenergi) og potensiell energi (stillingsenergi). Et legemes mekaniske energi er altså summen av legemets kinetiske og potensielle energi. I klassisk mekanikk har vi sammenhengen:
Škoda Octavia
I 2013 ble 3. generasjon av den nye Škoda Octavia lansert. Denne fikk en facelift i 2017, med blant annet splittede frontlykter. Fjerde generasjon ble lansert i 2020, med blant annet en plug-in hybrid-modell; Octavia iV.
Tubaloon
Tubaloon er navnet på den nye jazzscenen som brukes av Kongsberg Jazzfestival. Scenen er tegnet av Snøhetta arkitektkontor og ansvarlig arkitekt Joshua Teas. Scenen ble tatt i bruk første gang under festivalen 2006 og ble åpnet av Trond Giske. Scenen er ikke en fast installasjon, men settes opp noen uker før jazzfestivalen.
Gabriele Paleotti
Han ble kreert til kardinal den 12. mars 1565 av pave Pius IV, med Santi Giovanni e Paolo som tittelkirke.
Vulkansk øybue
Petrologi
På siden av en øybue der platen blir presset under den andre får en en dyp og smal dyphavsgrop, som er grenseflate mellom de to platene. Denne gropen blir dannet ved at den subduserende platen drar med seg ytterkanten av den overliggende platen nedover. Det oppstår ofte jordskjelv langs disse subduksjonssonene med seismisk hyposenter dypt under øybuene. Disse skjelvene definerer Wadati-Benioff-soner.
Nimitz
Nimitz kan vise til:
Realistforeningen
Organisasjon
Realistforeningen har flere undergrupper og styrer som driver hver sin del av foreningen: Kjellerstyret sørger for servering og vedlikehold av RF-kjelleren, Kafefunksjonærene arrangerer kaféen, Arrstyret arrangerer arrangementene, Blæstgruppa sørger for reklame og blæst, Vaktgruppa sørger for vakthold under fredagspub og større fester, Regi styrer det tekniske, Fagstyret tar seg av foreningens faglige side, Økonomiutvalget sørger for at regnskapene er i orden, Revisjonsutvalget reviderer regnskapene, Desisjonsutvalget påser at lover blir fulgt og Husbjørnen-redaksjonen gir ut studentavisen Husbjørnen. Med unntak av Vaktgruppa, Husbjørnen-redaksjonen, Revisjonsutvalget og Desisjonsutvalget er styrene representert i Hovedstyret sammen med foreningens Formann og sekretær. Hovedstyret har ansvaret for foreningens langsiktige og strategiske planlegging. I tillegg finnes det en del andre mindre utvalg som i stor grad styrer seg selv.
Peter Andreas Skjeflo
Peter Andreas Skjeflo (født 27. mai 1868 i Sparbu, død 28. mai 1892 i Sparbu) var lærer og forfatter. Han gikk ut av Klæbu seminar i 1887 og ble så lærer på Hitra og siden i hjembygda. Han skrev og diktet fra barndommen av, men ingen bøker kom ut mens han levde.
Nordnorsk forfatterlag
Nordnorsk forfatterlag (Nnf) ble etablert på Kjerringøy i 1972, og er en nordnorsk litterær interesseorganisasjon som arbeider for å fremme og ivareta nordnorske forfattere, litteratur generelt, og nordnorsk litteratur spesielt.
Joachim von Winterfeldt-Menkin
Joachim von Winterfeldt-Menkin (født 5. mai 1865 i Grünberg, idag del av Leopoldshagen, død 3. juli 1945 i Harmshagen, Mecklenburg) var gjennom mange år aktiv i Røde Kors, og var president for Tysk Røde Kors fra 1921 til 1933. Han var også aktiv i prøyssisk lokalpolitikk og var medlem av den tyske Riksdagen fra 1907 til 1918. Han var en ivrig monarkist, og ble av Rikskanselliet betegnet som «tvers igjennom høyreorientert personlighet».
Han ble etterfulgt som Røde Kors-president av hertug Carl Eduard av Sachsen-Coburg-Gotha.
Fluenes herre
Handling
Men Ralphs system slår snart sprekker. En av guttene, Jack, tar med seg noen andre for å jakte på griser. En av de store konfliktene dreier seg etter hvert om hvorvidt man skal holde liv i bålet eller dra på jakt, fordi de som skulle passet bålet, foretrekker å slutte seg til «jaktlaget».
Venus (Shocking Blues-sang)
Shocking Blue
«Venus» ble remikset og gjenutgitt av danceprodusentene The BHF (Bisiach Hornbustel Ferrucci) Team i mai 1990. Den fikk en Top 10-plassering i Storbritannia og Australia 21 år etter at den opprinnelige utgivelsen fant sted. Remiksen hadde en hip house-rytme og samples, innbefattet en instrumentalversjon mikset av Don Pablo's Animals.
234 Barbara
234 Barbara er en hovedbelteasteroide. Den ble oppdaga den 12. august 1883 av Christian Heinrich Friedrich Peters fra Litchfield Observatory i Clinton, New York. Bakgrunnen for navnet er usikker, men det kan muligens vise til helgenen Barbara
Stjernehop
Hopens energi
Hvis det er N stjerner i hopen, hver med masse m, er hopens kinetiske energi
Virialmasse
der R er hopens radius. Derved kan hopens masse bestemmes.
Fordampningstid
Det kan også defineres en fordampningstid for hopen, som er tiden det tar før alle stjernene i hopen har forlatt den. Denne tiden er omtrent 100 ganger relaksasjonstiden.
Commodore 65
Commodore 65 (også omtalt som C64DX, som ikke skal forveksles med Commodore SX-64) var en prototype datamaskin utviklet av Fred Bowen og andre ved Commodore Business Machines (CBM) (del av Commodore International) i 1990–91. Prosjektet ble kansellert av administrerende direktør Irving Gould.
Airdrieonians FC
Airdrie United Football Club er en skotsk fotballklubb fra byen Airdrie i North Lanarkshire, omtrent 16 km øst for Glasgow i Skottland. Klubben spilte i 2008/09-sesongen i Scottish Football League First Division (nivå 2). Klubbens hjemmebane er Excelsior Stadium (også kalt New Broomfield).
Hans Svelland
Etter tiden som byrådsleder har han vært selvstendig rådgiver. På 1990-tallet var Svelland blant annet engasjert av reklameselskapet JCDecaux som lobbyist for å påvirke Oslo kommune til å inngå reklameavtaler.
Johannes Virolainen
I 42 år var Virolainen medlem av Riksdagen. I to perioder var han Riksdagens talman (president) (1966–1968 og 1979–1982).
Ytteren
Skeidar Mo i Rana
På sørsiden av Fylkesvei 810, ut mot Ranfjorden, ligger møbelforretningen Skeidar. Den ligger i samme bygg som den tidligere veikroen Fregatten. Adressen er Nesnaveien 63.
Fregatten Ytteren
Kroa hadde 80 sitteplasser og uteservering på sommeren, fjordutsikt, gratis parkering og var handikapvennlig. Konseptet var en uformell og familievennlig spiseplass. Fregatten solgte alkohol, kaffe, salater, pizza, kebab, hamburger, andre kjøttretter, småretter og snacks. I 2. etasje var det et lokale med plass til 40-45 gjester som kunne leies til barnebursdag, minnestund, kurs og bedriftskvelder. Dette lokalet var siden høsten 2019 innrettet som en pub («Neptun bar»). Det var også utstyrt med prosjektor, flippovertavle, lydanlegg, bar, toalett og veranda.
Postens historie på Ytteren
Da «Frimerkets Dag» ble arrangert i Mo i Rana i 1995, utga Norsk Filatelistforbund en artikkel om Posthistorien til Rana, som var skrevet av lokale medlemmer.
Dollarmynt (USA)
I 1979 kom den første dollarmynten uten edelt metall, den såkalte Susan B. Anthony-dollaren (oppkalt etter kvinnen på forsiden, den første ikke-fiktive kvinnen til å opptre på en amerikansk mynt). Denne ble raskt populær, siden den var mindre enn tidligere dollarmynter, og derfor kunne brukes i salgsautomater. Dessverre tapte den popularitet, fordi den var veldig lik quarter-mynten, noe som førte til at man gjerne brukte den som en quarter, istedenfor den ene dollaren den var verdt. Man sluttet å produsere mynten i 1981, men gjenopptok produksjonen i et år i 1999, før en ny dollarmynt tok plassen dens.
Arkeologiåret 1918
Arkeologiåret 1918 er en oversikt over blant annet utgravninger, fødte og avdøde personer med tilknytning til arkeologi i 1918.
Andorra
Naturgeografi
I høyden er det gressmark med svingel (Festuca) og skog med bartrær som furu (Pinus sylvestris), buskfuru (Pinus mugo) og vanlig edelgran (Abies alba). Over 70 % av arealet er dekket av denne type vegetasjon. Over 1650 meters høyde finnes rhododendron, gullregn (Laburnum) og einer (Juniperus). Løvfellende skog domineres av duneik (Quercus pubescens), vintereik (Quercus petraea), hengebjørk (Betula pendula) og ask (Fraxinus excelsior). I solsidene av Valiradalen finnes det også steineik (Quercus ilex) og kermeseik (Quercus coccifera). Andorra har en rik flora med over 1150 registrerte arter. Vegetasjonen ble før holdt nede av beitedyr. I tidligere tider ble det i de sørvendte dalsidene drevet terrassejordbruk.
Når det gjelder fauna, har fjellene gemse, muflon, villsvin og murmeldyr. I lavereliggende områder finnes arter som rødrev, mår, hare og ekorn. I elver og innsjøer er det godt med ørret.
D.D.E.
2003–2007
I 2003 ble albumet Vi e konga utgitt. Det inneholdt sanger som «Vi e konga» og «Som splintra speil». Albumet lå elleve uker på VG-lista og endte med tredjeplass som beste plassering. I 2004 lanserte bandet en egen cognac med navnet D.D.E. Xo Likar Cognac. Mens bandet var i Frankrike samme år, ble juleplaten No e D.D.E. jul igjen utgitt på nytt med to nye julesanger. I 2005 ble en ny plate utgitt: Næ næ næ næ næ næ. Samme år dro bandet på turné med Carola Häggkvist i forbindelse med 100-årsjubileumet for unionsoppløsningen. I 2006 var det noen økonomiske problemer etter turneen med Carola Häggkvist. Uansett ble det turné for bandet og singleplate dette året Vi e alltid med Rosenborg/Tøffar enn toget. I 2007 ble en ny studioplate utgitt. No går det så det suse ble en suksess. Albumet lå 11 uker på VG-lista og endte med 1.-plass som beste plassering. Samme år hadde bandet 15-årsjubileum og i oktober ble konsertplaten 15 år Live gitt ut, og turneens avslutningskonsert ble holdt i Oslo Spektrum med Askil Holm og Thomas Brøndbo som gjesteartister på låten «By'n æ bor i».
Andorra
Historie
Arkeologiske utgravninger ved La Margineda har avdekket funn datert til epipaleolitisk tid, omkring 11,000 år f.Kr. Dette er de eldste spor etter menneskelig bosetning i Andorra. Lite er imidlertid kjent om landets historie inntil de første bevarte skrevne kilder fra 800-tallet.
Energi
Andorra genererer en del elektrisitet selv, men produksjonen er ikke tilstrekkelig til å dekke forbruket og landet må importere energi. I tillegg til elektrisitet, må petroleumsprodukter også importeres.
Massemedier
Ràdio i Televisió d'Andorra er et statlig allmennkringkastingsselskap, som står bak radiokanalen Ràdio Nacional d'Andorra (RNA) og fjernsynskanalen Andorra Televisió (ATV). Kringkastingsspråket er katalansk. Virksomheten er forholdsvis ny; den ble grunnlagt i 1989. I tillegg til RNA finnes det kommersielle radiokanaler, som Andorra 7 Radio og Radio Valira. Den katolske stasjonen Ràdio Principat drives av bispedømmet Urgell og sender på begge sider av grensen.
Nyhetsbyrået Agència de Notícies Andorrana (ANA) startet opp i desember 2008.
Velferd
Staten yter behovsprøvd utdanningsstøtte og har etablert låneordning for høyere utdanning. Det gis ulike former for støtte for studier i utlandet. Gjennom Den nasjonale studieprisen tildeles årlig stipender til beste elev i hvert av de tre grunnskolesystemene, med dekning av skolepenger, kost og losji og studiemateriell, for å fullføre første og andre syklus av høyere utdanning. Staten har studieboliger i Toulouse og Paris.
Litteratur og skriftkultur
Advokaten Antoni Fiter i Rossell (født 1706) regnes som den første andorranske forfatter. Han var biskoppelig fogd og utga i 1748 verket Manual Digest om Andorras historie, tradisjoner og lover. Presten Antoni Puig utga i 1763 en redigert kortversjon av dette verket kalt Politar Andorrà. Begge verk regnes som viktige. I 1987 fikk Fiter i Rossell en litteraturpris oppkalt etter seg, Premi Fiter i Rossell de novel·la.
En egen andorransk skjønnlitteratur vokste først fram i andre halvdel av 1900-tallet. Blant forfatterne finner vi Antoni Morell (født 1941, død 2020), som ga ut romaner, i tillegg til sakprosa, Robert Pastor i Castillo (født 1945), som har utgitt lyrikk og essays på katalansk, men også flere bøker på kastiljansk, lyrikeren Josep Enric Dallerès (født 1949) og Albert Salvadó (født 1951, død 2020). Blant forfattere av yngre generasjoner finnes romanforfatteren Joan Peruga Guerrero (født 1954), romanforfatteren og essayisten Albert Villaró (født 1964), lyrikeren Manel Gibert Vallès (født 1966) forfatteren og diplomaten Juli Minoves Triquell (født 1969), samt lyrikeren Teresa Colom (født 1973).
Teater, musikkliv og kunst
Comú d'Andorra la Vella opprustet i 1992 det tidligere kinolokalet Teatre Comunal d'Andorra la Vella slik at det også kan benyttes til teateroppsetninger. Det er siden benyttet til teater- og danseforestillinger, så vel som konserter. Lokalet er også stedet der filmklubben Cineclub de les Valls holder sine visninger. Kultursenteret Centre cultural La Llacuna i hovedstaden har kulturaktiviteter for barn og ungdom innen drama og kunst, huser kulturbibliotek og musikkskole, og har lokaler for utstillinger og konferanser.
Mat og drikke
Katalanske mattradisjoner viser seg i retter som bakverket coca, kjøtt- og grønnsaksgryten escudella eller panneretten trinxat med kål, poteter og flesk. Tilberedning av escudella skjer i en cassola, en glasert leirgryte. Kraften kan serveres separat som suppe. En annen spesialitet er allioli, bestående av olivenolje og hvitløk. Lokale ingredienser som vilt, hare og kanin, lammekjøtt, ørret, sopp, samt ost av geit- og sauemelk, benyttes i tradisjonelle retter. Bladene av planten xicoira, eller radiccio (Cichorium intybus), benyttes også i matlaging. Kokken Maria Montanyà har samlet tradisjonsrike oppskrifter i kokeboken La cuina de casa meva.
Jacques Lacan
I likhet med de aller fleste psykoanalytikere er Lacan i sin tenkning svært påvirket av Sigmund Freud, psykoanalysens far. Men han har også beveget seg inn på mange andre fagområder. Lacan hadde påvirkning på mange franske intellektuelle i 1960- og 1970-årene, særlig de tilknyttet poststrukturalisme. Han er idag fortsatt en viktig figur innen psykoanalysen og beslektede fagområder.
Angela Hammitzsch
Biografi
Angela hadde ikke hørt noe fra sin bror Adolf på ti år da han gjenopptok kontakten med henne i 1919. I 1928 flyttet hun og datteren Geli til Obersalzberg der hun ble Adolf Hitlers husholderske. Senere ble hun oldfrue for hans hushold i Berchtesgaden.
Toprikket steinedderkopp
Toprikket steinedderkopp, Titanoeca nivalis er en edderkopp som tilhører gruppen (familien) prikkete steinedderkopper i delgruppen Entelegynae.
Danmarks kulturkanon
Danmarks kulturkanon (eller bare Kulturkanonen) er en liste med 108 kunstverker. Listen ble utviklet fra 2005–2006 som et statlig initiert forsøk på en kanondannelse av essensielle verk i Danmarks kunst- og kulturarv.
Norgesmesterskapet i fotball for menn 1957
Sandefjords lag: Per Elnan (Øivind Andersen), Finn Gjelstad, Yngve Karlsen, Erik Kristiansen, Thorbjørn Svenssen, Ernst Norli, Ragnar Hvidsten, Hans Sperre, Gunnar Guthu, Arvid Havnaas og Reidar Pedersen.
Fluvoksamin
Fluvoksamin er et av de eldste SSRI, og ble lansert av det sveitsiske legemiddelfirmaet Solvay i 1984. Det ble lansert i USA i 1999 og i Japan i 1999.
Fluvoksamin hemmer effektivt enzymet Cytochrom P450 1A2 (CYP 1A2) som blant annet bryter ned en rekke antipsykotika, koffein og tricykliske antidepressiva. Ved å gi en liten dose fluvoksamin til pasienter som bruker antipsykotikumet klozapin (Leponex), kan dosen reduseres betraktelig og kostnadene reduseres.
Eksterne lenker
Felleskatalogen Fevarin Mylan Healthcare B.V.
Franjo Šeper
Biskop, erkebiskop
I 1954 utnevnte pave Pius XII ham til koadjutorerkebiskop i Zagreb, og da Stepinac døde i 1960 etterfulgte han ham i embedet. Han deltok på det annet Vatikankonsil mellom 1962 og 1965.
Kardinal
Den 25. november 1981 gikk han av som prefekt, og døde kort tid etter, den 30. desember samme år, i Roma. Han ble begravet i katedralen i Zagreb.
Episkopalgenealogi
Hans episkopalgenealogi er:
Geir-Ketil Hansen
Geir-Ketil Hansen (født 13. mars 1956 i Narvik) er en norsk politiker (SV). Han er fra 2015 varaordfører i Narvik.
Mikhail Bakhtin
Mikhail Mikhajlovitsj Bakhtin (russisk: Михаил Михайлович Бахтин, født, død 7. mars 1975) var russisk filosof og litteraturviter, og skrev innflytelsesrike verk innen litteraturteori, etikk og språkfilosofi. Hans tenkning har blitt kalt translingvistikk og metalingvistikk.
Biografi
Bakhtin slet med dårlig helse store deler av livet, han fikk diagnosen osteomyelitt som sekstenåring og måtte seinere amputere et bein. I tillegg hadde han til tider vanskelige arbeidsforhold under et undertrykkende russisk regime. Han ble blant annet på et tidspunkt dømt til eksil i Sibir (endret til Kasakhstan på grunn av helseproblemene).
Mye av Bakhtins arbeid var lenge lite kjent utenfor hans egne sirkler. Hans berømmelse vokste først mot slutten av livet hans, og etter hans død i Moskva i 1975. I Europa og USA ble han først kjent etter at forskere som Julia Kristeva og Tzvetan Todorov presenterte ham for et ikke-russisktalende publikum på slutten av 1960-tallet.
Teori
Bakhtins ideer har hatt innvirkning på flere vitenskapelige retninger, som nymarxisme, strukturalisme, semiotikk og postmodernisme, selv om det er vanskelig å knytte verkene hans til en spesifikk tradisjon eller teoretisk retning. Hos Bakhtin finner man sjelden fiks ferdige teorier, og han gir sjelden entydige og klare definisjoner på begrepene han utarbeidet. Attpåtil er det uenighet om flere av verkene skrevet av andre tenkere i den såkalte Bakhtinsirkelen kan være skrevet av Bakhtin selv, og gitt ut av hans venner (for eksempel som en måte å omgå stalinistisk sensur).
Janet Evans
Janet Elizabeth Evans (født 28. august 1971 i Placentia, California) er en tidligere amerikansk svømmer.
Kontraskjæret
Historie
Området som senere ble kalt Kontraskjæret tilhørte bydelen Vestre kvarter i Christiania og besto av tre kvartaler avgrenset av Rådhusgata, Øvre Slottsgate, Akershus festning og byvollen mot vest, på skrenten mot Pipervika. Det var et strøk for håndverkere og andre jevne borgere, for det meste med hus i bindingsverk eller lafteverk. Hele byen vest for Christiania torv ble ødelagt av brann i 1686. Rester av fem bygårder fra før brannen ble funnet ved arkeologiske utgravninger i 1979-81.
Kontraskjæret var opprinnelig et forholdsvis flatt forterreng til Akershus festning, avgrenset av skrenten mot Pipervika som var et naturlig forsvarsverk for byen og festningen. Men skrenten var også en trafikkmessig barriere som gjorde at vestre del av Kvadraturen ble liggende i en bakevje, uten kontakt med de nye bydelene som vokste fram vestover. I 1881 åpnet kommunen en ny veiforbindelse vestover fra Kvadraturen til de vestre byområdene, i en trasé inntil og parallell med den gamle Rådhusgata, men med fall ned til Tordenskjolds plass, nå Rådhusplassen. Utvidelsen av Rådhusgata ble sprengt ned i terrenget som en dyp skjæring avgrenset av forstøtningsmurer på begge sider; på nordsiden mot den opprinnelige Rådhusgata, på sørsiden mot Kontraskjæret.
240 Vanadis
240 Vanadis er en hovedbelteasteroide. Den ble oppdaga den 27. august 1884 av Alphonse Louis Nicolas Borrelly fra Observatoire de Marseille i Marseille. Vanadis er et annet navn på gudinnen Frøya.
Idrettslaget Skarphedin
Navnet er hetet fra skikkelsen Skarphedin i Njåls saga, hvor han er Njåls sønn.
Hans Memling
Liv og virke
Memling skulle egentlig ha skaffet seg borgerskap i byen, men registrerte seg av ukjente grunner i malerlauget i Brugge. Senere hadde han også assistenter og lærlinger i sitt verkstedn. Lærlinger av han er nevnt i 1480 og i 1484. Michel Sittows læretid i Brugge fant stad i disse årene, og med bakgrunn i stilistiske likheter kan han ha vært en av Memlings lærlinger.
Marie-Luise Jahn
Jahn og Leipelt ble angitt til Gestapo og arrestert. I 1944 ble hun stilt for Volksgerichtshof, og ble idømt tolv års tukthus for høyforræderi fordi hun hadde hørt på utenlandske radiosendinger.
Etter krigens slutt begynte hun å studere medisin i Tübingen, og promoverte i 1953. Hun giftet seg med kjemikeren Hans Schultze, og gikk en kort periode under navnet Marie-Luise Schultze-Jahn. Men allerede i 1954 skilte de seg, og hun tok tilbake sitt opprinnelige navn.
Egedal kommune
I kommunen finnes en rekke oldtidsminner, blant annet gravfeltet Kong Svends Høj og Hove Langdysse.
Paul Ricœur
Biografi
Andre verdenskrig avbrøt karrieren hans, da han ble utkalt til den franske armé i 1939. Hans avdeling ble tatt til fange under den tyske invasjonen av Frankrike i 1940, og han tilbrakte de neste fem årene som krigsfange. Fangeleiren hans var fylt av andre intellektuelle, som Mikel Dufrenne, som organiserte undervisning, og leiren ble utmerket som en høyeregrads-institusjon av Vichy-regjeringen. På denne tiden leste han Karl Jaspers, som ble et stort forbilde. Dessuten begynte på han en oversettelse av Edmund Husserls Ideen I.
Steve Perry
Oppvekst
Ønsket og inspirasjonen til å bli musiker fikk han allerede i en alder av tre år. Perry var sammen med sin bestemor i et auditorium i Hanford hvor både moren danset og faren sang i samme stykke. Følelsen han fikk av å se faren sin synge ga han inspirasjon til å bli musiker. Det sies også at Perrys inspirasjon kom fra å høre Sam Cookes Cupid på radio når han bare var 10 år.
Josef Frings
Episkopalgenealogi
Hans episkopalgenealogi er:
Det přemyslidiske dynasti
Dynastiets mytiske stammor er Libuše eller Libussa, angivelig yngste datter av sagnskikkelsen grev Krok. Ifølge sagnet steg Libuše ut på en klippe høyt over Vltava-elven og profeterte at hun så for seg «en stor by hvis ære vil nå til stjernene». I en av sine transer ledet hun sitt folk til det stedet i skogen der hun ville ha Vyšehrad-slottet reist, og en by som skulle hete Praha. Hun giftet seg med bondegutten «Přemysl plogmannen», far til de fremtidige tjekkiske kongene og opphav til dynastiets navn.
Lotustre
I Ovids Metamorfoser kobles nymfen Lotis, den vakre datteren til Neptun, guden for havet og vann, til lotusplanten. For å kunne unnslippe fra den altfor nærgående oppmerksomheten til den alltid erigerte Priapus søkte hun umiddelbart hjelp fra gudene, og de svarte på hennes bønnfalling ved å omskapte henne til et lotustre.
Carl Alfred Bruun
Carl Alfred Bruun (født 10. februar 1846 i Rødby, død 26. mars 1899 i København) var en dansk forfatter og journalist som oppholdt seg i Roma samtidig med Edvard Grieg og Henrik Ibsen i slutten av 1860-årene. Han skrev blant annet teksten til Griegs sang Odalisken synger EG 131.
Skåla 1848 meter rett opp
Løyperekorder
Løyperekorden for herrer innehas av tyrkiske Ahmet Arslan på 1 time, 7 minutter og 6 sekunder. Jon Tvedts løyperekord fra 2007 på 1.08,39, er fra før løypa ble lagt om i 2010. For kvinner er Anita Håkenstad Evertsens tid i den gamle traseen fortsatt gjeldende rekord med 1.20,06 fra 2008.
Peder Schøyen
Familie
Hans arving Martin Olsen Schøyen etablerte Schøyens BIlcentraler AS. M O Schøyens arving Martin Schøyen etablerte i sin tur en stor samling historiske håndskrifter, den såkalte Schøyen-samlingen.
Reggae
I forhold til ska er vokalen i reggae mye mindre taktfast, og vokalisten forandrer gjerne rytmen på teksten fra opptak til opptak, fra konsert til konsert, og kanskje til og med fra refreng til refreng på samme låt. Sjangeren ble svært utbredt i Jamaica, særlig blant rastafariene. Rastafari er en religion som har sitt utspring fra den afrikanske ortodokse kirke. Den tar avstand fra hvit kultur, som den mener er materialistisk og korrupt. Halie Selassie I, som var keiser i Etiopia midt på 1900-tallet, blir betraktet som Gud under navnet «Jah». Rastafariene lar religionen sin speile seg i tekstene. Mange reggaemusikere er kjent for å ha langt hår med dreadlocks, og langt skjegg, og dette er også på grunn av religionen. Rastafarier har ikke lov til å gjøre noe med håret sitt, hverken klippe det eller bruke stylist-produkter eller lignende.
Jean Baudrillard
Baudrillard var kjent som en produktiv skribent og høstet også anerkjennelse som fotograf. Han markerte seg tidlig som en krass kritiker av det moderne forbrukersamfunnet, og var også en flittig politisk kommentator.
Otto B. Halvorsen
Otto B. Halvorsen nøt stor tillit, men var beskjeden på egne vegne. Han ble gjennomgående beskrevet som et ærlig og redelig menneske med stor rettferdighetssans.
Familie, utdannelse og yrkesliv
Som student var han med i Den Konservative Studenterforening og deltok i flaggstriden i Det Norske Studentersamfund. Halvorsen tilhørte en krets fra studenterforeningen som Høyres generalsekretær Paul Benjamin Vogt tok under sine vinger. Vogt ønsket å skolere studentene til «folketalere» som kunne brukes i Høyres valgkamper.
En døende statsminister
I 1921 ble Halvorsen igjen innvalgt til Stortinget, etter den nye valgordningen. På Stortinget 1922 inntok han igjen stillingen som Høyres gruppeleder, og han ble valgt til stortingsrepresident og formann i Stortingets konstitusjonskomité. Samme år lot han seg overtale til å påta seg vervet som viseformann i direksjonen for Centralbanken for Norge.
Berislav Grgić
Biskop-prelat
Pave Benedikt XVI gjorde ham til biskop-prelat i Nord-Norge før nyttår 2008. Hans utnevnelse ble offentliggjort den 18. desember 2008.
Innocens III
Innocens III (Lotario d'Angani dei conti di Segni; født ca. 1161 i Gavignano ved Roma, død 16. juli 1216 i Perugia i Umbria) var pave fra januar 1198 til sin død. Hans sentrale virksomhet omfatter de siste korstogene inklusive det mislykkede fjerde korstog, og hans arbeid for å gjenoppvekke investiturstridens konflikter med de verdslige herskere om Kirkens herredømme over den verdslige makt. Han styrket den «gregorianske» retningen i Kirken og endte i skarp konflikt med kongemakten i både England, Frankrike, Aragon, Sicilia, Tyskland, Bulgaria, Danmark og Norge. Han la seg direkte opp i kongevalg og lyste interdikt over alle disse landene, et maktvirkemiddel hvor Kirken nektet å utføre nattverd og andre hellige sakramenter, med mindre de verdslige fyrstene bøyde seg for pavens krav. I Norge falt hans regjeringstid sammen med baglerne (1196-1217), som stod for mye av hans kirkelige program i konflikten med kong Sverre.
Innocens' «gregorianske» program
Innocens var opptatt av å avholde lekfolk fra å studere Bibelens tekster. Han siterte fra Andre Mosebok 19:12-13 og Brevet til hebreerne 12:20 om at enhver som rører ved Sinaifjellet, skal steines, som skriftbevis for at «ingen enfoldig eller ulærd må driste seg til å røre ved Skriftens høyhet eller forkynne den for andre».
Maktkamp med kongene av Frankrike og Tyskland
Etter Henrik VIs død hadde man valgt to personer til keisere: Filip av Swabia og Otto av Wittelsbach. Paven støttet Otto IV og truet enhver som ikke anerkjente ham som keiser med ekskommunikasjon. Pavens aktive inngripen i kongevalgene understrekes ved at han først fikk Otto av Wittelsbach innsatt, og deretter fikk Otto avsatt som tysk konge. I 1207 ombestemte Innocens seg, og uttalte seg til fordel for Filip. Han sendte kardinaler til Tyskland for å overtale Otto til å trekke seg. Otto valgte i stedet å få Filip myrdet, noe som skjedde 21. juni 1208. På møtet i Frankfurt 11. november 1208 ble Otto anerkjent som konge, og paven inviterte ham til Roma for å bli kronet som keiser. Kroningen fant sted 4. oktober 1209. Før kroningen måtte Otto love å avgi Spoleto og Ancona til pavestolen og ikke blande seg inn i valg til kirkelige embeter. Dette og andre løfter ble nedfelt i stipuleringen fra Neuss, som ble gjentatt i Speyer i 1209.
Kort tid etter kroningen tok Otto Ancona, Spoleto og andre kirkelige områder og ga dem til sine vasaller. Han invaderte også Sicilia. Dette førte til at han ble ekskommunisert 18. november 1210. Paven fikk de fleste av de tyske fyrstene til å fordømme den ekskommuniserte keiseren og til å velge Fredrik II i hans sted. Fredrik ga samme løfter som Otto IV og ble kronet i Aachen 12. juli 1215. Otto, som var nevø av Johan uten land av England, allierte seg med sin onkel for å kjempe mot Filip August av Frankrike. Han led nederlag i slaget ved Bouvines (i dagens Belgia) 27. juli 1214. Etter dette mistet han all innflytelse og etter hans død 19. mai 1218 var det ikke lenger strid om Fredrik IIs plass på keisertronen.
Munnsår
Munnsår kan oppstå som følge av psykiske traumer og stress, allergier, hudlidelser, bakterieinfeksjoner og virusinfeksjoner som herpes.
Lauri Koskela
Fire år senere, under Sommer-OL 1936 i Berlin, ble han olympisk mester i bryting. Han vant vektklassen lettvekt i gresk-romersk stil foran Josef Herda fra Tsjekkoslovakia.
Carnotaurus
Karakteristikk
Carnotaurus var en stor theropode, omtrant 8 meter lang og mellom 1488 kg og 2626 kg tung, avhengig av beregningsmetode. De mest karakteristiske trekkene ved Carnotaurus er to tykke horn over øynene og svært reduserte forbein med fire små fingre, selv om bare de midterste to endte i fingre, var den fjerde var skinne-lignende og kan har representert en ekstern "spur." Fingrene var sammengrodd og ubevegelige, og manglet klør. Den hadde også en uvanlig lang hals (i forhold til andre abelisaurer), og et lite hode med kantede kjever. Øynene til Carnotaurus vendte fremover, som var uvanlig for en dinosaur, og kan indikere kikkertsyn og dybdesyn.
Monaco
I bydelen Monte-Carlo ligger Hôtel de Paris, Casino de Monte-Carlo og hovedgaten Boulevard d'Italie. Gamlebyen ligger på en høy og bratt halvøy, hvor slottet og det oseanografiske museet ligger.
Religion
I 1981 inngikk Monaco og Den hellige stol en konvensjon som innebar at Monaco bispedømme, som fra 1887 var direkte underlagt paven i Roma, fikk status som erkebispedømme. Samtidig ga fyrsten fra seg privilegier knyttet til utnevnelse til kirkelige stillinger.
Faryab (provins)
Etniske grupper
Faryab-provinsen er, som de fleste provinsene i Nord-Afghanistan, ikke dominert av pashtunere (som utgjør den største etniske gruppen i landet som helhet), men derimot av andre etniske grupper. De største etniske gruppene i Faryab er usbekere (53,5 %) og tadsjiker (27 %). Det finnes lommer bebodd av pashtunere (i alt 13 %), hovedsakelig konsentrert i den urolige og i beltet nord og nordvest for Meymaneh.
Monaco
Samferdsel
Monaco er knyttet til det franske vegnettets autoroute A8. I Monaco-Ville tillates kun biler som er registrert i fyrstedømmet eller i departementet Alpes-Maritimes.
Compagnie Autobus de Monaco opererer seks busslinjer og en båtrute (havnebuss) internt i fyrstedømmet. Det er flybussforbindelse til Nice-Côte d'Azur internasjonale lufthavn og også regionale bussforbindelser til steder mellom Nice og Menton.
Monaco er knyttet til jernbanelinjen mellom Marseille i Frankrike og Ventimiglia i Italia. Jernbanelinjen er i sin helhet underjordisk i likhet med den ene stasjonen på monegaskisk jord, Monaco-Monte Carlo. Det franske jernbaneselskapet SNCF driver høyhastighetsruten (TGV) Paris–Ventimiglia og regionale TER-forbindelser, mens operatøren Thello knytter Monaco til linjen fra Marseille via Cannes, Antibes og Nice til Genova og Milano. Reisetiden med tog til Marseille er 3 timer og 10 minutter, Cannes 65 minutter, Nice 25, mens reisetiden til Ventimiglia er 35 minutter, San Remo 50 minutter og Genova 3 timer. Stasjonen i Monaco betjenes også av jernbaneruten mellom Moskva og Nice drevet av det russiske jernbaneselskapet.
Torun Lian
Utdanning og karriere
På 1980-tallet produserte Fjernsynsteatret NRK tre teaterstykker av Lian: Colaengelen, Sand og Natt/Hotell. De tre skuespillene ble gitt ut i bokform som hun fikk Tarjei Vesaas debutantpris for i 1988.
Stjernehallen
Stjernehallen
I 1963 ble det nedsatt en kunstiskomité som skulle jobbe for etablering av en hall med kunstfrossen is i Fredrikstad. Etter mye krangel om tomtevalg, ble det til slutt besluttet at det skulle bygges ishall i Fredrikstad. 2. oktober 1970 ble Stjernehallen åpnet av byens ordfører.
Gaulavassdraget
Gaulavassdraget kan sikte til
Kaptein Sabeltann
Mannskapet på sjørøverskuta består av Langemann, Benjamin, Pelle Pirat, Pysa Pirat, Skalken og noen ganger Pinky.
«Kaptein Sabeltann og skatten i Kjuttaviga»
Barne- og familieforestillingen «Kaptein Sabeltann og skatten i Kjuttaviga» ble skrevet i 1989 og uroppført i Dyreparken i Kristiansand den 9. juli 1990. Denne første produksjonen var en suksess, og ble spilt til og med sommeren 1993. I 1990 og 1991 ble forestillingen fremført på dagtid, utenom en test-forestilling på kveldstid i 1991. Sesongen etter, i 1992 ble det bestemt at forestillingene skulle spilles på kveldstid, med sommernettene og naturområdet rundt Kjuttaviga amfiteater som rekvisitter. Det har vært forestillinger nesten hvert år siden.
«Kaptein Sabeltann og hemmeligheten i Kjuttaviga»
Forestillingen ble også fremført i 1995, før den i 1998 ble slått sammen med forestillingen «Kaptein Sabeltann og skatten i Kjuttaviga».
«Kaptein Sabeltann og jakten på den magiske diamant»
Forestillingen ble også filmatisert og laget film av i 2002.
«Kaptein Sabeltann og den forheksede øya»
Forestillingen ble også filmatisert og laget film av i 2000 og 2008.
«Kaptein Sabeltann og grusomme Gabriels skatt»
Forestillingen ble også fremført i 2005, 2006, 2010, 2013, 2018 og 2019.
Liste over forestillinger
• a Dagforestilling (1990-1991), Kveldsforestilling (1992-1993)
Utgivelser og produkter
Den første utgivelsen om Sabeltann var singelen Sanger fra musikkspillet: Kaptein Sabeltann og skatten i Kjuttaviga, utgitt i 1990, og inneholdt «Sjørøverne kommer» og «Pinkys sang», begge sunget av Formoe. Den første CD-en med musikk fra forestillingen om Kaptein Sabeltann kom i 1991, og var Kaptein Sabeltann og skatten i Kjuttaviga, kombinert musikk-CD og lydbok. Det er siden blitt utgitt en rekke CD-er med fortellinger og musikk fra forestillingene. Den første boka, Kaptein Sabeltann og gutten som ville bli sjørøver, kom i 1993. Samme år kom også den første videofilmen fra forestillingen. Det er etter det kommet flere videofilmer, DVD-er, samt en mengde bøker og blader, mange illustrert av tegneren Egil Nyhus. Tegnefilmen Kaptein Sabeltann, i regi av Stig Bergqvist, kom i 2003. Med en pris på 41,5 millioner kroner er den en av Norges mest påkostede filmer noensinne. Den hadde premiere i 65 norske byer samtidig.
Mamallapuram
Mamallapuram eller Mahabalipuram er en kystby i Tamil Nadu som er kjent for det gamle, vakre strandtempelet og annen tidlig dravidisk arkitektur fra 600- til 800-tallet. Byen ble satt på UNESCO sin liste over verdens kulturarv i 1985.
Paraplyedderkopp
Utseende
Paraplyedderkopp er en liten, forholdsvis tettbygd edderkopp, i underkant av 2 mm. Hunnen har en stor kuleformet bakkropp, som delvis hvelver seg over forkroppen. På undersiden sitter spinnvortene, epigyn og åpninger for trakéer og boklunger ganske tett samlet. Hannen har påfallende store pedipalper (sekundære kjønnsorganer). De to fremre beinparene er kraftigere enn de to bakre.
Utbredelse
Paraplyedderkopp er utbredt over det meste av Europa inkludert Sverige. I september 2010 ble det første funnet registrert i Norge, på Tjøme i Vestfold.
Mineralutvinning
Mineralutvinning omhandler leting, kartlegging og gruvedrift etter mineraler.
Vitamin B
Vitamin B er en fellesbetegnelse på en gruppe vannløselige vitaminer med mange felles egenskaper. Det er 8 ulike B-vitaminer den dag idag, som alle fyller ulike funksjoner. B-vitaminer blir ikke lagret i kroppen (med unntak av vitamin B7), så daglig inntak er nødvendig. Vitamin B12 kan bli lagret i leveren i mer enn 4 år.
Wikipedia på tysk
Wikipedia på tysk (ty.: Deutschsprachige Wikipedia) er den tyske språkutgaven av encyklopedien Wikipedia. Den ble lansert 16. mars 2001, to måneder etter at den første versjonen ble lansert, den engelskespråklige utgaven. Leksikonet passerte 27. desember 2009 1 000 000 artikler, noe som gjør at Wikipedia på tysk er den nest største versjonen av Wikipedia, etter den engelskspråklige utgaven.
Myrblåvinge
Utseende
Hannen har mørk blå fiolett farge på vingenes overside. Langs vingeranden, et fint hvitt tynt bånd eller kant (frynser) ytterst, og et mørkere svart innenfor.
Egg og larver
Larven har generelt tykk hud og er ganske hardføre, den er grønnlig på farge, med noen lysere lengdestriper. Undersiden er flat, mens oversiden er velvet. Larvens kropp smaler litt bakover.
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares. Om et par forstyrres under paring, flyr vanligvis hannen, mens hunnen blir hengende passivt. Hunner som har paret seg inntar ofte en spesiell stilling, hvor vingene holdes noe flat og utbredt, mens bakkroppen løftes opp.
Benjamin Harrison
Valgkampen og presidentperioden
Sittende president Grover Cleveland var Harrisons motstander under valgkampen, som var av den rolige slaget. Likevel gikk begge sider inn med svært skitne triks for å vinne nominasjonen. Den største kampsaken var tollsatser og resultatet var svært jevnt. Cleveland vant antall stemmer, men Harrison vant valgmenn. Det gikk mange rykter om valgfusk, men Harrison var trolig ikke innblandet.
Oshana (region)
Oshana er en region i Namibia. Ved folketellingen i 2011 hadde regionen en folkemengde på 176,674.
Navnet Oshana beskriver det mest dominerende landskapstrekket i området, de grunne, sesongskapte forsenkningene som preger det lokale økologiske systemet. Kommunikasjonene blir hindret i regntiden, men fisken som gyter i oshanaene er en viktig kilde av protein i kosten.
Skævinge
Gjennomsnittstemperaturen er 8,2°C, med gjennomsnitt i juli på 16,9°C og -0,6°C i januar, og gjennomsnittlig nedbør 607 mm.
Protevs
I gresk mytologi
Barna til Protevs, foruten Eidothea, var også Polygonos og Telegonos som begge utfordret Herakles og ble drept. Det var en av Herakles' mange vellykte møter med representanter for den før-olympiske verdensorden.
Leiv Flydal
Forfatterskap
Flydal tilhørte den glossematiske skolen (etter Louis Hjelmslev) og var sterkt interessert i semiotikk. Se for eksempel den originale studien ''Kartet og virkeligheten. Et forsøk på klassifisering av det geografiske karts beskrivningsinventar ut fra glossematiske synspunkter''. Som språkpolitisk bidragsyter sto han for mange provokativt langt til venstre, noe som illustreres av tittelen La arbeidsfolks språk bli einaste riksmål i landet - så blir det norsk!
Geli Raubal
Bakgrunn
Leo Raubal, Gelis far, døde da datteren var to år. Hennes mor tok arbeid som husmor på en klosterskole, og hun og døtrene Geli og Elfriede (1910-93) bodde i en leilighet i det triste strøket ved Westbahnhof i Wien da Hitler hadde sonet ferdig sin fengselsstraff. Han ansatte sin halvsøster som husholderske i feriehuset sitt i Berchtesgaden, og den syttenårige Geli ble med. Snart hentet Hitler begge til sin bolig i München. Han var stolt av sin pene, høyreiste søsterdatter som vakte mye oppmerksomhet i omgangskretsen hans. I Wien mintes en av Braun-søstrene (ingen slektninger av Eva Braun) som var Gelis naboer, at hun var så flott at Braun-piken en gang bare stanset, helt målløs, og så på henne. «Er du redd meg?» spurte Geli, og den andre svarte nei, hun bare beundret henne.
Dannevigsveien (Oslo)
Gaten fikk navn i 1879 etter løkkeeiendommen Dannevig, som lå der Sagene kirke er nå.
Traun (Donau)
Traun er en elv i Østerrike og en sideelv til Donau fra venstre. Elven renner gjennom delstatene Steiermark og Oberösterreich til den munner ut i Donau sør i byen Linz.
Elvens løp
Elvens kilde er i Totes Gebirge ved Kammersee i Steiermark og elven kalles der Grundlseer Traun. Elven renner deretter gjennom Toplitzsee og deretter Grundlsee. I Bad Aussee flyter Grundlseer Traun sammen med Altausseer Tran og Kainischtraun, og fra dette punkt heter den Koppentraun. Det øvre nedfallsområde er det steiriske Salzkammergut. Koppentraun renner vestover gjennom Koppenjuvet til Dachsteinmassivet hvor den vender nordover og renner gjennom Hallstätter See.
Ole Söderberg
Ole Petter Söderberg (født 20. juli 1990) er en svensk fotballspiller som fra 31. desember 2021 er klubbløs.
Jon Leirfall
Familie, oppvekst og utdannelse
Foreldrene var preget av nasjonale strømninger og den radikale delen av folkehøyskolebevegelsen, som stod sterkt i Stjørdalsbygdene, takket være foregangsmenn som Ole Vig, Hans Konrad Foosnæs og Lars Bentsen på 1800-tallet. Faren var ordfører i Hegra fra 1911 til 1922, og deltok i kretsen rundt Nils Trædal som medvirket til at Landmandsforbundet (senere Norges Bondelag) trådte frem som et politisk parti, Bondepartiet, i 1920/1921. Faren var venn av Johan E. Mellbye og Wilhelm Dietrichson.
Partisekretær og rikspolitisk debut
I 1929 ble han innhentet av Bondepartiets ledelse til å bli dets partisekretær. Til tross for sin unge alder var ikke Leirfall noen ukjent figur i partiet. Han hadde engasjert seg for språk og politikk også på landbrukshøyskolen, hvor han ledet Ås studentmållag. Gjennom pressearbeidet hadde han også knyttet viktige kontakter. Han kom fra stillingen som fylkessekretær i Nord-Trøndelag. Leirfall fikk ansvar for å bygge organisasjonen, men han mintes, «det var ikkje noe stort apparat å ta over – ei kontordame, ei skrivemaskin og ei tom pengekasse». Grensene mellom Bondelaget og Bondepartiet var uklare, og partiet fikk ikke egne medlemmer og landsmøter før i slutten av 1930-årene. Frem til slutten av 1931 var partisekretæren underordnet Bondelagets generalsekretær Wilhelm Dietrichson. Leirfall påbegynte arbeidet med å gjøre partiet mer uavhengig. Han ble også redaktør i partiavisen Arbeidslivet, som han sørget for å modernisere.
Verdenskrig og landflyktighet
Tilbake i Norge overtok han farsgården Bjertem i 1946, og drev denne frem til 1988.
Fødselsdepresjon
Risikofaktorer
En studie utført av Howell et al. i 2006 bekrefter Segres funn at kvinner som ikke er hvite og i lavere sosioøkonomiske kategorier, har flere symptomer på PPD.
Dwain Chambers
NFL Europa
Chambers' karriere i amerikansk fotball ble satt på vent da han ble satt på sidelinjen ut sesongen med et tretthetsbrudd i høyrefoten. Situasjonen forverret seg da NFL bestemte seg for å legge ned den europeiske ligaen den 29. juni 2007, som betød at Chambers stod uten en jobb.
Fødselsdepresjon
Tilknytningsstudier
"Tre klassifiserte grupper:"
Under utføring av den strukturerte oppgaven fra den første situasjonen viste det seg at mødre med høye EPDS-skårer var «klar over sin utilgjengelighet for barnet i perioden etter fødselen, og dermed prøvde hardere å hjelpe sine barn i å lykkes med oppgaven" (Edhborg). Denne overreaksjon viser at for mye interaksjon kan føre til en negativ stemning i barnet og vedvarende vanskeligheter i mor-barn-kommunikasjonen.
Behandling
En studie fra 1997 utført av Appleby et al. bekrefter at deprimerte mødres symptomer bedrer seg omtrent like fort når de ble behandlet med kognitiv atferdsterapi som når de behandles med antidepressivumet fluoksetin. "En gruppe på 61 deprimerte mødre fullførte et 12-ukers program med eller uten antidepressiver, pluss én time versus seks timer med rådgivning." Bedring fulgte etter "en til fire uker uansett behandling." Funnene i Appleby et al.s studie viste definitivt at å kombinere veiledning med medikamentell behandling ikke har bedre effekt enn bare medikamentell behandling eller bare rådgiving. Dette tyder på at rådgivning er like effektiv behandling for fødselsdepresjon som medisiner, og at «valg av behandling [psykoterapi eller medisinering] kan ... gjøres av kvinnene selv". Andre former for behandling (som gruppeterapi og hjemmebesøk) er også effektive behandlinger for fødselsdepresjon.
Psykose
Behandling for psykoser etter fødsel er viktig, det vil ikke forsvinne uten medisinsk tilsyn.
Frans Xavier
Oppvekst, studier, tidlig virke
Jesuittordenen støttet fra begynnelsen av opp om den indrekirkelige katolske reformbevegelse. Ordenens hovedmål var utbredelsen, befestelsen og forsvaret av den katolske tro, blant annet gjennom misjonsarbeid.
Norsk malurt
Forekomster i Norge
Sunndal kommune har som kommunevåpen "I grønt i sølv en [norsk] malurt."
Frans Xavier
India og Ceylon (1542-45)
Til tross for sin rang som pavelig utsending med særlige fullmakter både fra pave og konge, avslo han å flytte inn i de flotte gemakker som var forberedt for ham, og foretrakk å bo i en enkel liten hytte nær byens hospital. De første fem månedene forkynte han og utøvde sjelesorg for syke i hospitalene Etter dette gikk han gjennom gatene og ringte med en bjelle for å samle barn og tjenerskap til trosundervisning.
Krydderøyene (Molukkene, 1546-47)
I Amboyna var de fleste av øyboerne «hedenske», men det var også muslimer der, som for det meste var heller uopplyste om islamsk lære. Antallet katolikker da Frans kom var bare syv. Selv om det var få, var det syv ganger så mange som på hovedøya Ternate. I alt kan det ha vært 8 000 katolikker på øyene, hvorav tre høvdinger. Men den siste misjonæren var avgått med døden, slik at – som Frans skrev i et brev – de kristne var «som får uten hyrde». Han tilbragte seks måneder der, prekte og underviste, døpte, hørte skriftemål. Han gjorde sitt beste for å lære seg det lokale malayspråk, men støttet seg i stor grad til en tolk. Dersom jesuittene bare kunne avse noen få misjonærer ville hele befolkningen på øygruppen etter kort tid bli helt kristen, skrev han i brev til sine kolleger i Europa.
I Japan (1549-51)
Før to måneder var gått hadde han likevel 500 konvertitter, av dem noen buddhistprester. Men en stor anstøtsstein for mange var den kristne lære om helvete. «Hva med våre forfedre?» spurte de. I et langt brev i 1552 beskrev Xavier deres bekymrede reaksjon:
«Konvertittene var tilfreds med dette resonnement»'', skriver han, og «de mottok med glade hjerter Herrens milde åk fra oss.»
Helgen
Frans Xavier er blitt kåret til en katolsk helgen. Han ble saligkåret av pave Paul V den 25. oktober 1619, og helligkåret av pave Gregor XV den 12. mars 1622, samtidig som Ignatius Loyola. Hans festdag er den 3. desember.
Eigerøya
Kommunikasjon
Øya har forbindelse til fastlandet over Eigerøy bru, som ble bygd i 1951. Fra brua fører riksvei 426 sydover langs østsiden av øya til Hovlandsviga, og herfra fører en fylkesvei videre til Hovland. En fylkesvei fører fra Eigerøy bru langs nordsiden av øya til Nordre Eigerøya og Ytstebrød. En privat vei fører fra Nordre Eigerøya over til Midbrødøya.
Paolino da San Bartolomeo
Paolino da San Bartolomeo (egentlig J. Ph. Weßdin, født 25. april 1748 i Hof am Leithaberge i Niederösterreich, død 7. januar 1806 i Roma) var en østerriksk karmelittermunk, misjonær og indolog. Han regnes som den betydeligste blant de europeiske misjonærene som først beskjeftiget seg med studiet av indisk språk og kultur.